1.5.2014 Den Europæiske Unions Tidende L 130/39 KOMMISSIONENS GENNEMFØRELSESFORORDNING (EU) Nr. 442/2014 af 30. april 2014 om ændring af forordning (EF) nr. 1235/2008 for så vidt angår anmodninger om optagelse på listen over tredjelande, der er godkendt til at føre ækvivalenskontrol ved import af økologiske produkter (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 ()), særlig artikel 33, stk. 2, og artikel 38, litra d), og ud fra følgende betragtninger: (1) Ved Kommissionens forordning (EF) nr. 1235/2008 (?) fastlægges detaljerede regler om proceduren for anerkend- else af tredjelande med henblik på ækvivalens, jf. artikel 33, stk. 2, i forordning (EF) nr. 834/2007. (2) — Rådet for Den Europæiske Union opfordrede i sine konklusioner om økologisk landbrug fra 3237. samling i Rådet (landbrug og fiskeri) den 13.-14. maj 2013 Kommissionen til at forbedre de nuværende mekanismer for at fremme den internationale handel med økologiske produkter og kræve gensidighed og gennemsigtighed i alle handelsaftaler. (3) — Den igangværende revision af den retlige ramme for den økologiske produktionssektor har afsløret, at der er mangler i den nuværende ordning for anerkendelse af tredjelande, når det gælder ækvivalens. De fleste af de ækvi- valensordninger, som er underskrevet af Kommissionen og tredjelande, er blevet anvendt ensidigt af Kommissi- onen, hvilket ikke været befordrende for fremme af lige konkurrencevilkår. Det er blevet konkluderet, at ækviva- lensanerkendelse med tredjelande bør fastslås ved hjælp af internationale aftaler. Derfor bør den nuværende ordning for anerkendelse af tredjelande med henblik på ækvivalens overgå fra at være baseret på ækvivalensord- ninger til at være en ordning baseret på afbalancerede internationale aftaler for at fremme lige konkurrencevilkår, gennemsigtighed og retssikkerhed. (4) — For at lette ovegangen til den nye anerkendelsesordning baseret på internationale aftaler bør der indføres en sidste dato for indsendelse af nye anmodninger om optagelse på den liste, der er omhandlet i artikel 7 forordning (EF) nr. 1235/2008 og anført i bilag III til nævnte forordning. Anmodninger, der modtages efter nævnte dato, bør ikke længere kunne komme betragtning. (5) — Forordning (EF) nr. 1235/2008 bør derfor ændres i overensstemmelse hermed. (6) — Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion — VEDTAGET DENNE FORORDNING: Artikel 1 Artikel 8, stk. 1, i forordning (EF) nr. 1235/2008 affattes således: »1. — Kommissionen overvejer, om et tredjeland kan optages på den liste, der er nævnt i artikel 7, når den har modtaget en optagelsesanmodning fra en repræsentant for det pågældende tredjeland, forudsat at anmodningen indgives inden den 1. juli 2014.« () EUTL 189 af 20.7.2007, . 1. (?) Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).